ศูนย์ส่งเสริมและพัฒนาอาชีพการเกษตร จังหวัดกระบี่ นำพันธ์ุไม้ท้องถิ่น ตกแต่ง ห้องประชุม ครม.สัญจร กระบี่ อย่างสวยงาม
นายชำนาญ นุ่นดำ ผู้อำนวยการศูนย์ส่งเสริมและพัฒนาอาชีพการเกษตร จังหวัดกระบี่  เปิดเผยว่า ในการประคุม ครม.สัญจร ที่จังหวัดกระบี่ ซึ่งจะมีขึ้นในวันที่ 15-16 พฤศจิกายนนี้ ที่โรงแรมโซฟีเทล กระบี่ โภคีธารา กอล์ฟ แอนด์ สปารีสอร์ท จังหวัดกระบี่ ทางศูนย์ส่งเสริมและพัฒนาอาชีพการเกษตร จังหวัดกระบี่ ได้รับมอบหมายออกแบบและจัดตกแต่งห้องประชุม  ครม. โดยมีเจ้าหน้าที่ จาก อบจ.กระบี่ และสำงานพัฒนาชุมชนจังหวัดกระบี่ ร่วมสนับสนุนสำหรับพันธุ์ไม้ที่นำมาตกแต่งห้องประชุม ครม.สัญจร เป็นพันธุ์ไม้ที่ทางศูนย์ส่งเสริมและพัฒนาอาชีพการเกษตรจังหวัดกระบี่ รวบรวมไว้เพื่อเป็นแหล่งเรียนรู้ของเกษตรกร ซึ่งมีทั้งพันธุ์พืชในท้องถิ่น พันธุ์พืชในประเทศไทยและต่างประเทศ เพื่อผลิตและกระจายพืชพันธุ์ดีแก่เกษตรกร โดยภายในศูนย์ฯจะมีไม้หลากหลายพันธุ์ อาทิ หมากแดง ดาหลา จั๋ง เฮลิโทเนีย มะพร้าวน้ำหอม กล้วยไม้หลากหลายสีสัน และดอกหน้าวัวกว่า 60 พันธุ์ ที่มีสีสันแปลงตา สวยงาม เช่น พันธุ์มิโดริ พันธุ์มินาคีไวท์ พันธุ์วิงโก้ ทำให้ลดต้นทุนในการจัดหา และพันธุ์ไม้ที่นำไปจัดตกแต่งห้องประชุม ครม.ส่วนใหญ่เป็นพืชท้องถิ่น มีความสวยงามอย่างมากศูนย์ส่งเสริมและพัฒนาอาชีพการเกษตรจังหวัดกระบี่ มีพื้นที่ทั้งหมด 300 ไร่ มีทั้งการฝึกอบรมอาชีพการเกษตรเฉพาะด้าน เช่น การผลิตเห็ดถุง การผลิตเห็นฟางในตะกร้า การผลิตผักไฮโดรโพนิกส์ การปลูกปาล์มน้ำมัน การจัดดอกไม้เมืองร้อน (การจัดดอกไม้สด) การขยายพันธุ์พืช การตกแต่งบ้านและสวน การผลิตลองกองให้มีคุณภาพ การผลิตไม้ดอกไม้ประดับเมืองร้อน การผลิตดอกหน้าวัว การผลิตกล้วยไม้เพื่อการค้าทางศูนย์ฯ นอกจากเปิดเป็นแหล่งเรียนรู้แล้ว ยังเปิดให้นักท่องเที่ยวเข้าเที่ยวชมด้วย ซึ่ง ตั้งอยู่ ม.1 ตำบลเขาคราม อำเภอเมือง จังหวัดกระบี่ ติดกับถนนเพชรเกษม ห่างจากตัวเมือง จังหวัดกระบี่ ประมาณ 10 กม.